Oskar Danon

mini|300x300piksel|Oskar Danon za vrijeme probe sa Mariborskim simfonijskim orkestorm 1961. godine.
**Oskar Danon** (Sarajevo, 7. februar 1913. &ndash; Beograd, 18. decembar 2009.) bio je bosanskohercegovački i jugoslavenski kompozitor i dirigent.

## Rani život i obrazovanje 
Oskar Danon je rođen 1913. godine u jevrejskoj porodici u Sarajevu, gradu koji je tada bio dio Austro-Ugarske. Klavir je učio privatno kod Ljubomira Bajca, a dirigovanjem se počeo baviti u gimnaziji, gdje je vodio Centralni hor srednjoškolske omladine. Povremeno je vodio i horove Hrvatskog kulturnog društva *Napredak* i Muslimanskog kulturno-prosvjetnog društva *Narodna uzdanica*. Pohađao je Prvu mušku gimnaziju, gdje je učestvovao u aktivnostima Literarnog kružoka *Omladina*. Sa Mješovitim horom (u sastavu sa učenicama Ženske gimnazije) preko ljeta nastupao je širom Kraljevine Jugoslavije. U Makarskoj ga je primjetio profesor Praškog konzervatorija i kompozitor František Picha, koji se zainteresirao te došao u Sarajevo insistirajući kod Danonovog oca da ga pusti u Prag na studij muzike. 

Od 1932. do 1938. na Praškom konzervatoriju je studirao klavir, a zatim dirigovanje u klasi Metoda Doležila (horsko) i Pavela Dedečeka (orkestarsko). Dirigovanje je usavršio kod Vaclava Talicha i Bruna Waltera 1936., a kompoziciju u klasama Jaroslava Krička i Josefa Suka. Na Karlovom univerzitetu studirao je muzikologiju, gdje je 1939. godine stekao doktorat iz estetike muzike. Po završetku studija Danon se vratio u rodno Sarajevo, gdje je započeo svoju karijeru. Sa Kraljevskim filharmonijskim orkestrom u Londonu snimio je djela Bedřicha Smetane, Georga Enescua, Antonín Dvořáka, Igora Stravinskog, Sergeja Prokofjeva, Camille Saint-Saënsa za Suprafon u Čehoslovačkoj. Za izdavačku kuću snima operu Šeherezada Nikolaja Rimskog-Korsakova, balete Orfej i Pulcinella Igora Stravinskog, kao i Somfoniju u d-molu belgijskog kompozitora Césara Francka.

Imao je prvi nastup u Bečkoj državnoj operi 1964. godine gdje je dirigovao operu Kockar Sergeja Prokofjeva u beogradskoj produkciji. a narednih godina je dirigovao opere Don Kihot francuskog kompozitora Jules Masseneta, jednočinku balet Čudesni mandarin Béle Bartóka, opere Karmen Georges Bizeta, Aidu, Rigoletto, La Traviata i Otello Giuseppe Verdija, Leteći Holanđanin Richarda Wagnera, Madama Butterfly Giacomo Puccinija i mnoge druge. Za Verdijevo pozorište u Trstu dirigovao je operu Boris Godunov Modesta Musorgskog i opereta Baronesa Maritza kompozitora Emmericha Kálmána.

## Nastavna karijera 
Bio je profesor na Beogradskoj muzičkoj akademiji.

## Nagrade i počasti 
Danon je nagrađen Oktobarskom nagradom grada Beograda, te Nagradom AVNOJ-a.

## Organizacije 
Bio je član i predsjednik Udruženja muzičkih umjetnika Srbije.

## Smrt 
Umro je u Beogradu 18. decembra 2009. godine, u 96. godini života.

## Reference 
*

Kategorija:Rođeni 1913.
Kategorija:Umrli 2009.
Kategorija:Biografije, Sarajevo
Kategorija:Članovi ANUBiH
Kategorija:Bosanskohercegovački muzičari
Kategorija:Srbijanski kompozitori
Kategorija:Jugoslavenski kompozitori
Kategorija:Jugoslavenski dirigenti
Kategorija:Jevreji u Bosni i Hercegovini
Kategorija:Dobitnici Šestoaprilske nagrade
Kategorija:Bosanskohercegovački kompozitori
Kategorija:Bosanskohercegovački dirigenti